CHAUCER S KNIGHTES TALE.

Let see now of your wommanly pite.

He is a kynges brothir sone, pardee ;

And though he were a pore bachiller^

Syn he hath served you so many a yeei%

And had for you so gret adversite3

Hit moste be considered, trusteth me.

For gen til mercy aught e to passe right."

Than seyde he thus to Palomon ful right ;

&c I trowe ther needeth litel sermonyng

To make you assente to this thing.

Com neer, and tak your lady by tjie hond.'9

Betwix hem was i-maad anon the bond,,

That highle matrimoyn or manage,

By alle the counseil of the baronage.

And thus with blys and eek with melodye

Hath Palomon i-wedcled Emelye.

And God; that al this wyde world hath wrought,

Send him his love,, that hath it deere i-bought.

For now is Palomon in al his wele,

Lyvynge in bliss e, richesse, and in hele,

And Eniely him loveth so tendirly,,

And he hir serveth al so gentilly,

That never was Iher wordes hem bitweene

Of gelousy^ nc of non othir teene,

Thus endeth Palomon and Emelye ;

And God save al this fayre company e !   Amen I 2250